stanford-oval/wikipedia huggingface dataset:
Halsionlampi

| Halsionlampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  60°58′53″N, 27°04′53″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Hangasjärveen 
Järvinumero:  14.184.1.012
Mittaustietoja
Pinnankorkeus:  91,9 m  
Pituus:  620 m  
Leveys:  190 m  
Rantaviiva:  1,493 km  
Pinta-ala:  8,153 ha  
Saaria:  ei saaria 
 fiHalsionlampi 
Halsionlampi  on Kymenlaaksossa Kouvolassa, Valkealan Tirvalla sijaitseva lampi.
Maantietoa

Lammen pinta-ala on 8,2 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 91,9 metriä mpy.
Halsjärvi

| Halsjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°13′33″N, 25°08′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Rahtijärveen 
Järvinumero:  35.787.1.052
Mittaustietoja
Pinnankorkeus:  131,2 m  
Rantaviiva:  0,902 km  
Pinta-ala:  3,111 ha  
Saaria:  ei saaria 
 fiHalsjärvi 
Halsjärvi  on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen .
Maantietoa

Järven pinta-ala on 3,1 hehtaaria ja se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 131,2 metriä mpy.
Hanna-Riikka Kuisma

| Hanna-Riikka Kuisma |
| --- | --- |
 Kirjailija Hanna-Riikka Kuisma elokuussa 2019
Henkilötiedot
Syntynyt: 27. maaliskuuta 1978 (ikä 46) Pori
Ammatti:  kirjailija, vapaa kirjoittaja
Kirjailija
Äidinkieli: suomi
Esikoisteos:  Elinkautinen, 2005
Aiheesta muualla
Löydä lisää kirjailijoitaKirjallisuuden teemasivulta
Hanna-Riikka Kuisma (s. 27. maaliskuuta 1978 Pori) on suomalainen kirjailija, taidekriitikko ja kuvataiteilija.
Elämä ja ura

Kuisma opiskeli ilmaisupainotteisessa lukiossa ja valmistui kuvataiteilijaksi Lahden taideinstituutista vuonna 2001, mutta on keskittynyt kirjoittamiseen.
Kuisman esikoisteos, novellikokoelma Elinkautinen (2005) kertoo mielenterveysongelmista ja syrjäytyneistä ihmisistä inhorealismin ja mustan huumorin keinoin. Romaani Käärmeenpesä (2007) käsittelee muun muassa sukupuoli-identiteetin etsimistä ja kolmiodraamaa. Psykologinen trilleri Sydänvarjo (2011) kertoo stalkkaamisesta eli vaanimisesta, ja käsittelee suomalaisen yhteiskunnan kahtiajakautumista. Romaani Valkoinen valo (2013) on jännitteinen ihmissuhdepalapeli, jonka pääteemana on fyysinen kipu. Romaani Viides vuodenaika (2016) on mysteeriromaani traumasta ja siitä selviämisestä. Se käsittelee muun muassa vakavaa dissosiaatiohäiriötä. Teos oli ehdolla Tiiliskivi-palkinnon saajaksi.
Romaani Kerrostalo (2019) kertoo syrjäytymisestä ja köyhyydestä. Kerrostalolähiön elämää ja ihmisiä kuvaava teos on dystooppinen. Teos oli ehdolla kaunokirjallisuuden Finlandia-palkinnon saajaksi. Esiraati kuvaili romaanin heijastavan suomalaisen yhteiskunnan eriarvoisuutta ja kirjailijan käsittelevän surullisia elämänkohtaloita erityisellä lämmöllä ja ennen kaikkea tuomitsematta. Syksyllä 2021 ilmestyi Kuisman kuudes romaani #Syyllinen.
Kirjailijantyön ohella Kuisma on toiminut kolumnistina ja Satakunnan Kansan taidekriitikkona vuosina 2006–2013. Hän on myös työskennellyt arvostelupalveluissa. Ennen omaa teosta hänen novellejaan ilmestyi muun muassa Uusien kirjoittajien kirjassa 2001 ja Novellit 2004 -antologiassa. 2010 hänen tekstinsä oli mukana pakinakokoelmassa Hullu akka!.
Taiteen edistämiskeskus myönsi Kuismalle viisivuotisen (2019–2023) taiteilija-apurahan vuonna 2018. Kuisma sai vuonna 2019 Satakunnan taidepalkinnon siihenastisesta urastaan. Satakunnan kirjallinen kerho palkitsi Kuisman Nortamo-palkinnolla vuonna 2021.
Kuisma asuu ja työskentelee Porissa.
Teokset

Elinkautinen.  Like, 2005.  ISBN 952-471-520-1.
Käärmeenpesä.  WSOY, 2007.  ISBN 978-951-0-33124-8.
Sydänvarjo.  Like, 2011.  ISBN 978-952-01-0622-5.
Valkoinen valo.  Like, 2013.  ISBN 978-952-01-0895-3.
Viides vuodenaika.  Like, 2016.  ISBN 978-952-01-1440-4.
Kerrostalo.  Like, 2019.  ISBN 978-952-01-1867-9.
#Syyllinen.  Like, 2021.  ISBN 978-951-1-40610-5.
Korvaushoito.  Like, 2024.  ISBN 978-951-1-46702-1.
Teokset > Antologiat, joissa mukana

Uusien kirjoittajien kirja.  Satakunnan taidetoimikunta, 2001.
Novellit 2004.  Gummerus, 2004.  ISBN 951-20-6539-8.
Hullu akka.  Like, 2010.  ISBN 978-952-01-0502-0.
Kuun pimeä puoli.  Jalava, 2013.  ISBN 978-951-887-483-9.
Parasta katseluaikaa.  WSOY, 2020.  ISBN 978-951-045-282-0.
Kylmää kyytiä – Kotimaisten naiskirjailijoiden rikosnovelleja.  Crime Time, Elisa, 2020.  ISBN 978-952-322-242-7.
Aiheesta muualla

Kuisman esittely Liken sivuilla
Kerrostalo Like.fi
Valkoinen valo Like.fi
Sydänvarjo Like.fi
Elinkautinen Like.fi
Hullu akka! Like.fi
Käärmeenpesän esittely Kirjasampo.fi
Martti Joenpolven novellikilpailu; lukunäyte
YLE Elävä arkisto. Aamun kirja. Hanna-Riikka Kuisma: Sydänvarjo (2011) (video)
Frances Dee

| Frances Dee |
| --- | --- |
 Dee elokuvassa Elämän uhkapeli (1935).
Henkilötiedot
Syntynyt: 26. marraskuuta 1909 Los Angeles, Kalifornia, Yhdysvallat
Kuollut: 6. maaliskuuta 2004 (94 vuotta) Norwalk, Connecticut
Ammatti:  näyttelijä
Puoliso:  Joel McCrea
Aiheesta muualla
IMDb 
Elonet
Frances Marion Dee (26. marraskuuta 1909 Los Angeles, Kalifornia – 6. maaliskuuta 2004 Norwalk, Connecticut) oli yhdysvaltalainen näyttelijä.
Deestä tuli vuonna 1929 Paramountin sopimusnäyttelijä. Seuraavana vuonna Deen sattumalta nähnyt Maurice Chevalier vaati hänet pääosaan elokuvaansa Petit Cafen hurmaaja. Tämä rooli teki Deestä elokuvatähden. Dee näytteli kaikkiaan yli 50 elokuvassa. Niiden joukossa ovat muun muassa Naisen orja (1934), Elämän uhkapeli (1935) ja Yö voodoo-saarella (1943).
Dee oli naimisissa näyttelijä Joel McCrean kanssa. Avioliitto kesti 57 vuotta ja heille syntyi kolme poikaa. Dee on saanut tähden Hollywood Walk of Famelle.
Aiheesta muualla

Kuvia tai muita tiedostoja aiheesta Frances Dee Wikimedia Commonsissa
Los Angeles Timesin muistokirjoitus (englanniksi)
Freelancer (videopeli)

| Freelancer |
| --- | --- |

Kehittäjä:  Digital Anvil
Julkaisija:  Microsoft Game Studios
Suunnittelija:  Jörg Neumann
Säveltäjä:  James Hannigan
Julkaistu:  NA 4.maaliskuuta 2003
Lajityyppi:  avaruussimulaatiopeli (en), tieteisfiktiopeli (en) ja avaruuskaupankäynti- ja taisteluvideopeli (d)
Pelimuoto:  moninpeli ja yksinpeli
Ikäluokitus:  ESRB: T  Virheellinen ESRB-arvo
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Freelancer on Digital Anvilin kehittämä avaruussimulaatiopeli. Pelin on julkaissut Microsoft Game Studios vuonna 2003 Windowsille.
Peli on seuraaja Starlancerille.
Pelaaminen

Pelissä on kaupankäyntiä ja avaruustaisteluita.
Vastaanotto

Pelillä on 85/100 pistettä Metacritic-kerääjäsivustolla.
IGN antoi pelille 9.2/10 pistettä arvostelussaan.
Pelit-lehti antoi pelille arvosanaksi 90/100 arvostelussaan.
Ääninäyttelijät

| 0 | 1 | 2 |
| --- | --- | --- |
|  Ian Ziering  | … |  Edison Trent   |
|  Jennifer Hale  | … |  Commander Jun'ko Zane ('Juni')   |
|  John Rhys-Davies  | … |  Richard Winston Tobias, Esq. ('Tobias')   |
|  Michael T. Weiss  | … |  Orillion   |
|  George Takei  | … |  Lord Hakkera   |
Aiheesta muualla

Freelancer MobyGamesissa (englanniksi)
Freelancer Internet Movie Databasessa (englanniksi)
Frances Conroy

Frances Conroy vuonna 2014.
Frances Conroy (s. 13. marraskuuta 1953 Monroe, Georgia) on yhdysvaltalainen näyttelijä.
Conroy opiskeli Neighborhood Playhousessa ja Juilliard Schoolissa. Hän saavutti mainetta teatteriesiintyjänä jo 1970-luvun kuluessa, mutta teki Broadway-debyyttinsä vasta vuonna 1980.
Sittemmin Conroylla on ollut lukuisia tunnettuja rooleja muiden muassa elokuvissa Rikoksia ja rikkomuksia (1989) ja Uneton Seattlessa (1993).
Conroyn tunnetuin rooli lienee Ruth Fisher televisiosarjassa Mullan alla, josta hänet on palkittu Golden Globella vuonna 2003; hän oli lisäksi ehdolla Emmy-palkinnon saajaksi vuosina 2002, 2003, 2005 ja 2006.
Aiheesta muualla

Frances Conroy Internet Movie Databasessa. (englanniksi)
Frances Conroy Elonetissä.
Frances Cleveland

Frances Clara Folsom Cleveland (21. heinäkuuta 1864 – 29. lokakuuta 1947) oli Yhdysvaltain presidentti Grover Clevelandin puoliso ja siten Yhdysvaltain ensimmäinen nainen vuosina 1886–1889 ja 1893–1897. Hän oli 21-vuotiaana maan nuorin ensimmäinen nainen ja ensimmäinen, joka meni naimisiin istuvan presidentin kanssa.
Frances Folsomin isä oli Clevelandin lakiasiaintoimiston osakas, joka kuoli nuorena. Sen jälkeen Grover Cleveland tuki hänen koulutustaan. Frances vieraili äitinsä kanssa Valkoisessa talossa, missä poikamiespresidentin sisar toimi emäntänä. Tapaamiset johtivat 27 vuoden ikäerosta huolimatta romanssiin ja avioliittoon.
Aiheesta muualla

Wikimedia Commonsissa on kuvia tai muita tiedostoja aiheesta .
Harmil

Harmil
Harmil satelliittikuvassa.
| --- | --- |
Sijainti:  Pohjoinen Punaisenmeren alue Eritrea
Sijaintipaikka:  Dahlakin saaristo 
Vesialue:  Punainenmeri 
Korkein kohta:  9  m 
muokkaa - muokkaa wikitekstiä - muokkaa Wikidataa
Harmil on Dahlakin saaristoon Punaisessameressä kuuluva saari. Se kuuluu valtiollisesti Eritreaan, ja siellä on ollut Italian tykistötukikohta. Italialainen hävittäjälaiva Francesco Nullo sai osuman liittoutuneiden hyökkäyksessä ja upposi Harmilin edustalla 21. lokakuuta 1940, ja komentajana toiminut meriupseeri Costantino Borsini sai surmansa. Saaren yllä väitetään myös käydyn toisen maailmansodan ilmataisteluita.
Saari on asumaton, mutta siellä on edelleen sota-aikaisen Italian tykistötukikohdan raunioita sekä kaunista luontoa ja hyvä ankkuripaikka purjeveneille, joskin lähistöllä on myös vaarallisia riuttoja.. Saaren luota on löydetty harvinainen kotilolaji Conus fragilissimus.
HMAS Anzac (D59)

| HMAS Anzac |
| --- | --- |
 HMAS Anzac

Aluksen vaiheet
Rakentaja:  Williamstownin telakka
Kölinlasku:  23. syyskuuta 1946
Laskettu vesille:  20. elokuuta 1948
Palveluskäyttöön:  14. maaliskuuta 1951
Poistui palveluskäytöstä:  4. lokakuuta 1974
Tekniset tiedot
Uppouma:  2 436 t (standardi) 3 400 t (max)
Pituus:  115,52 m (kokonaispituus)
Leveys:  12,50 m
Syväys:  6,7 m
Koneteho:  2 × Parsons-turbiinimoottoria: 50 000 shp
Nopeus:  31 solmua
Miehistöä:  19 upseeria ja 301 miehistönjäsentä
Aseistus
Aseistus:  4 × QF 4,5" Mk V -tykkiä kaksiputkisina BD Mk VI -asennuksina 6 × Bofors 40 mm kaksiputkisina STAAG Mk II -asennuksina 6 × Bofors 40 mm yksiputkisina Mk VII -asennuksina 10 × 21″ (533 mm) PR Mk IV -torpedoputkea 1 × Squid-sukellusveneentorjuntaheitin
HMAS Anzac (viirinumero D59) oli vuonna 1951 palvelukseen otettu Australian laivaston Battle-luokan hävittäjä. Alus osallistui pian valmistuttuaan Korean sotaan, jossa se teki kaksi palvelusrupeamaa. Alus osallistui 1956 Malesian kapinoinnin hallintaan. Se luokiteltiin 1963 koululaivaksi, missä tehtävässä se oli palveluksesta poistoonsa saakka vuonna 1974. Seuraavana vuonna slus myytiin romutettavaksi.
Valmistus

Australian hallitus tilasi aluksen Williamstownin laivastontelakalta Victoriasta Australiasta, missä köli laskettiin 23. syyskuuta 1946. Alus laskettiin vesille 20. elokuuta 1948 kumminaan rouva J. A. Collins ja valmistui 22. maaliskuuta 1951. Alus otettiin palvelukseen reilua viikkoa aiemmin 14. maaliskuuta ensimmäisenä päällikkönään kommodori John Plunkett-Cole.
Palvelus

Palvelukseen oton jälkeen alus oli Australian itäpuoliselle merialueella koulutuksessa ja erilaisissa harjoituksisa, kunnes se lähti 30. heinäkuuta Sydneystä Korean rannikolle. Alus saapui 14. elokuuta Saseboon Japaniin vierailtuaan matkalla Hongkongissa.
Heidi Parviainen

| Heidi Parviainen |
| --- | --- |
 Parviainen vuonna 2009
Henkilötiedot
Syntynyt: 8. maaliskuuta 1979 (ikä 45)
Muusikko
Aktiivisena:  1997–
Tyylilajit:  metallimusiikki 
Soittimet:  laulu, koskettimet
  [ Muokkaa Wikidatassa ] [ ohje ]  
Heidi Parviainen (s. 8. maaliskuuta 1979 Espoo) on suomalainen, klassisesti koulutettu laulaja ja sanoittaja.
Parhaiten hänet tunnetaan Amberian Dawn -yhtyeestä. Parviainen toimi yhtyeen laulusolistina ja sanoittajana vuodesta 2006 loppuvuoteen 2012 saakka, jolloin heidän tiensä erosivat. Ennen Amberian Dawnia Parviainen oli Iconofearin kosketinsoittajana vuosina 1999–2005. Heidi Parviainen julkisti vuonna 2012 uuden musiikillisen projektinsa, Dark Sarahin, joka on julkaissut neljä studioalbumia.
Heidi Peltoniemi

Heidi Peltoniemi (s. 1978) on suomalainen sellisti. Hän opiskeli barokkiselloa ja viola da gambaa Sibelius-Akatemiassa Markku Luolajan-Mikkolan johdolla. Häntä opettivat lisäksi Pariisin konservatoriossa Christophe Coin ja Bruno Cocset. Peltoniemi on esiintynyt Volante-kvartetin, Opus X -yhtyeen ja Helsingin Barokkiorkesterin kanssa useissa Euroopan maissa ja Yhdysvalloissa. Vantaan barokki -festivaalilla Peltoniemi tuli valituksi "vuoden nuoreksi taiteilijaksi" 2008. Hänen instrumenttinsa on Thomas Edlingerin Prahassa rakentama sello vuodelta 1718.
Peltoniemi on levyttänyt huilisti Pauliina Fredin ja cembalisti Aapo Häkkisen kanssa Naxokselle kaksi levyä Franz Xaver Richterin sonaatteja.
Heidi Range

Heidi India Range (s. 23. toukokuuta 1983 Liverpool) on brittiläisen poptrio Sugababesin jäsen.
Heidi aloitti uransa musiikin saralla Atomic Kittenissä Liz McClarnonin ja Kerry Katonan kanssa ja oli yksi yhtyeen alkuperäisjäsenistä. Hän kuitenkin erosi Atomic Kittenistä vuonna 1999, koska halusi laulaa mieluummin R&B-musiikkia. Siobhan Donaghyn lähdettyä Sugababesista vuonna 2001 Heidi sai hänen paikkansa levy-yhtiön kautta vakuutettuaan muut yhtyeen jäsenet laulullaan.  Heidi tapailee nykyään englantilaista TV-tuottajaa Dave Berryä.
Event

| Event> The Event |
| --- | --- |

Tyyli:  trilleri tieteisfiktio
Kestoaika:  43 min
Luoja(t):  Nick Wauters
Alkuperämaa:   Yhdysvallat
Alkuperäiskieli:  englanti
Verkko:   NBC  MTV3
Esitetty:  20. syyskuuta 2010 – 23. toukokuuta 2011
Tuotantokausia:  1
Jaksoja:  22
Aiheesta muualla
IMDb 
Event (The Event) (typografisesti tyylitelty THE EVƎNT) on yhdysvaltalainen televisiosarja, joka sisältää aineksia muun muassa tieteisfiktiosta ja politiikasta. Sarjan loi Nick Wauters, ja sen ensimmäinen jakso esitettiin yhdysvaltalaisella NBC-televisiokanavalla 20. syyskuuta 2010. Televisiosarjan keskiössä on ryhmä avaruusolentoja, joista osan on vanginnut Yhdysvaltain hallitus 66 vuotta sitten, kun ryhmän alus syöksyi Alaskaan. Osa avaruusolennoista on kuitenkin elänyt tavallista elämää soluttautuneena valtaväestöön.
Sarjan ensimmäisellä jaksolla oli Yhdysvalloissa 10,88 miljoonaa katsojaa mutta katsojaluvut vähenivät sen jälkeen tasaisesti. NBC hyllytti sarjan 13. toukokuuta 2011, mutta tuottajat aloittivat neuvottelut sarjan jatkumisesta muualla.
Suomessa sarjan ensimmäinen jakso esitettiin MTV3-kanavalla 22. maaliskuuta 2011, ja se sai 388 000 katsojaa.
Näyttelijät > Päänäyttelijät

Jason Ritter on Sean Walker – peliohjelmoija, josta tulee osa hallituksen salaliittoa kun hänen tyttöystävänsä ja mahdollinen morsiamensa katoaa salaperäisesti Karibian-risteilyllä. Myöhemmin Sean löytää Leilan ja kaksikko alkaa paljastaa salaliittoa.
Sarah Roemer on Leila Buchanan – Seanin tyttöystävä, joka kaapataan. Pelastuttuaan hän yrittää löytää siepatun pikkusiskonsa.
Laura Innes on Sophia Maguire – mystisen vankijoukon johtaja, joita pidetään eristyksessä salaisessa laitoksessa Mount Inostrankassa. Hänestä tulee tärkeä yhteyshenkilö presidentille hallituksen salaliiton selvittämisessä.
Ian Anthony Dale on Simon Lee – CIA-agentti, joka oli sijoitettu Mount Inostrankaan.
Scott Patterson on Michael Buchanan – Leilan isä, joka tahtomattaan ajautuu salaliittoon suojellakseen perhettään.
Taylor Cole on Vicky Roberts – nainen, jonka Sean ja Leila tapaavat risteilyllä. Myöhemmin hän paljastuu salamurhaajaksi.
Lisa Vidal on Christina Martinez – Yhdysvaltain presidentin puoliso.
Bill Smitrovich on Raymond Jarvis – Yhdysvaltain varapresidentti, joka on osallinen salaliittoon.
Clifton Collins, Jr. on Thomas
Željko Ivanek on Blake Sterling – CIA:n johtaja, joka on pitkään salannut asioita presidentiltä.
Blair Underwood on Elias Martinez – vasta valittu Yhdysvaltain presidentti, joka järkyttyy kuullessaan oman hallituksensa salailevan häneltä asioita.
Näyttelijät > Toistuvat näyttelijät

Heather McComb on FBI-agentti Angela Collier
D. B. Sweeney on Carter
Hal Holbrook on James Dempsey – salaperäinen mies, joka antaa käskyjä Vickylle ja Carterille ja on salaliiton huipulla.
Scott Michael Campbell on CIA-agentti Justin Murphy
Necar Zadegan on Isabel
Aiheesta muualla

Wikisitaateissa on kokoelma sitaatteja aiheesta .
Kuvia tai muita tiedostoja aiheesta Event Wikimedia Commonsissa
Sarjan yhdysvaltalaiset kotisivut
Sarjan suomalaiset kotisivut (Arkistoitu – Internet Archive)
Hanna Partanen (ravitsemusterapeutti)

Hanna Partanen
Hanna Reeta Partanen (s. 22. maaliskuuta 1979 Kuopio) on suomalainen ravitsemusterapeutti. Hän tuli suurelle yleisölle tutuksi MTV3-televisiokanavan Olet mitä syöt -ohjelmasta, jossa hän pyrki saamaan ylipainoisia ihmisiä noudattamaan terveellistä ruokavaliota.
Partanen on valmistunut Kuopion yliopiston kliinisen ravitsemustieteen laitokselta (nyk. yksikkö) terveystieteiden maisteriksi. Opiskeluaikana hän oli aktiivinen sekä Kuopion yliopiston ravitsemustieteen opiskelijayhdistys Retikka ry:ssä että Kuopion yliopiston ylioppilaskunnassa.
Partanen oli kokoomuksen ehdokkaana vuoden 2007 eduskuntavaaleissa, Pohjois-Savon vaalipiiristä.
Partanen on Benecol-tuotemerkin yhteistyökumppani.
Teokset

Olet mitä syöt (2005)
Kyytiä kiloille (2009)
Aiheesta muualla

Kuvia tai muita tiedostoja aiheesta Hanna Partanen (ravitsemusterapeutti) Wikimedia Commonsissa
Nutrifilia
Hannan herkuton vuosi
Haywire

Wikisanakirjassa on tähän liittyvä sananselitys: .
Haywire voi viitata:
Haywire, yhdysvaltalainen toimintaelokuva vuodelta 2011
Haywire, yhdysvaltalainen komediasarja
Charles ”Haywire” Patoshik, kuvitteellinen henkilö televisiosarjassa Pako
Haywire, Brooke Haywardin kirja, teoksesta tehtiin myös televisioelokuva
Haywire, Chris LeDouxin albumi vuodelta 1994
Haywire, Josh Turnerin albumi vuodelta 2010
Haywire, kanadalainen rockyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haywire”, voi hakea sivunnimihaulla, laajalla sivunnimihaulla tai tekstihaulla.
Harmikit

| Harmikit |
| --- | --- |
 Pilviharmikki (Peganum harmala)
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Sapindales
Heimo::  Natronmarjakasvit Nitrariaceae
Suku::  Harmikit Peganum  L. (1753)
Katso myös
   Harmikit Wikispeciesissä   Harmikit Commonsissa 
Infobox OKNimi-testi OK: 
Harmikit (Peganum) on natronmarjakasvien heimoon kuuluva kasvisuku. Harmikkeja on neljä lajia, joita esiintyy Aasiassa, Etelä-Euroopassa, Pohjois-Afrikassa, Meksikossa ja Teksasissa. Ne ovat monivuotisia ruohoja, joilla on epäsäännöllisen kaitaliuskaiset (möyheät) lehdet, viisilukuiset valkeat tai keltaiset kukat ja hedelmänä kota. Laajimmalle levinnyt ja tunnetuin laji on huumaavia ainesosia sisältävä pilviharmikki (Peganum harmala).
Aiheesta muualla

Suomen Lajitietokeskus: Harmikit (Peganum)
Finto: Kassu – Kasvien suomenkieliset nimet: Harmikit (Peganum)
ITIS: Peganum (englanniksi)
United States Department of Agriculture (USDA): Peganum (englanniksi)
Global Biodiversity Information Facility (GBIF): Peganum (englanniksi)
Hallandin rannikon moreenimuodostumat

Hallandin rannikon moreenimuodostumat (engl. Halland Coastal Moraines) ovat ryhmä reunamuodostumia, jotka seuraavat Etelä-Ruotsin länsirannikkoa Göteborgista Hallandin lääniin. Ne kuuluvat laajempaan noin 100 kilometriä pitkään ja noin 15 kilometriä leveään moreenimuodostumakenttään. Moreenimuodostumat ovat syntyneet noin 17 000 vuotta sitten ja ne ovatkin Ruotsin vanhimmat reunamuodostumat.
Yleistä

Viime jääkauden loppuvaiheen nopea sulaminen aiheutti Fennoskandina mannerjäätikössä Keski-Ruotsin virtauskielekkeen reunalle kaarevan muodon, jossa länsiosan reuna seurasi hieman vinosti Kattegatin rannikon muotoja ja itäosan reuna kohtasi idässä virtaavan nopean Itämeren jäätikkövirran vinosti. Tämä on johtunut siitä, että Etelä-Ruotsin ylänkö kohoaa merestä 350–400 metriä mpy. Kun Pohjanmeren jäätikkö suli noin 17 000 vuotta sitten alkaen , pääsi avoveden virtaukset tuomaan Kattegatin rannikolle lauhempaa vettä lämmittämään rannikon ilmastoa. Jäätikkö, joka edelleen virtasi rannikolla mereen, alkoi sulaa ja poikia jäävuoria joutuessaan kosketuksiin meren kanssa. Tässä vaiheessa alkoi jäätikön eteen kerrostua erilaisia reunamuodostumia tai reunamoreeneja.
Moreenimuodostumat

Moreenimuodostumien pohjoisosat sijaitsevat Göteborgin seudulla, Hönöstä etelään Grötööhön Öckerön kunnassa, rannikkoseutua seuraten etelään päin aina Skåneen Hallandsåsille asti. Pjären niemen eteläpuoleltakin löytyy muutama moreenimuodostuma, mutta niiden jatkeesta ollaan epävarmoja. On ehdotettu, että niitä voisi löytää Skånesta pohjois-etelä- suuntaiselta linjalta, joka alkaa Pjärestä. Moreenimuodostumakenttä koostuu pienistä kumpumoreeneista tai jopa reunamoreeneista, jotka saavat eteläosissa seuraukseen muutaman deltamuodostuman. Moreenimuodostumista on löytynyt merkkejä myös lännempänä merenpohjasta. Osa merenpohjan moreenista voi kohdata Göteborgin reunamoreeneja, jotka ovat hieman nuorempia muodostumia . Maanpinnalla läntisin moreeniketju muodostuu suoralinjaisista reunamoreeneista, joiden pituus on muutama kilometri. Osa muodostumista muistuttavat De Geer-moreeneja . Idempänä sijaitsevat moreenimuodostumat ovat kaarevia ja edellisiä lyhyempiä, ja ne sijaitsevat usein drumliinien päällä. Moreenien poikkileikkauksia tutkittaessa on paljastunut monimutkainen rakenne, jossa moreeniaines, lajittunut aines, savi ja simpukoiden kuoria on sekoittunut toisiinsa. Rakenne arvellaan syntyneen, kun jäätikön reuna on toistuvasti palannut puskemaan jo muodostuneita moreenimuodostumia ja välillä vetäytynyt pois.
Merkittäviä kohteita

Grimeton on Varbergin kunnassa viisi kilometriä leveä reunamoreeniparvi, joka muistuttaa De Geer -moreeneja
Morup on neljä kilometriä leveä reunamoreeniparvi Falkenbergin kunnassa